
LIETUVOS RESPUBLIKOS KULTŪROS MINISTRAS

ĮSAKYMAS
DĖL PREMIJŲ UŽ ETNINĖS KULTŪROS IR NEMATERIALAUS KULTŪROS PAVELDO PUOSELĖJIMĄ IR SKLEIDIMĄ SKYRIMO NUOSTATŲ PATVIRTINIMO

2009 m. spalio 23 d. Nr. ĮV-567
Vilnius


Siekdamas įvertinti asmenų nuopelnus etninės kultūros ir nematerialaus kultūros paveldo puoselėjimo ir skleidimo veikloje bei juos paskatinti,
T v i r t i n u Premijų už etninės kultūros ir nematerialaus kultūros paveldo puoselėjimą ir skleidimą nuostatus (pridedama). 



KULTŪROS MINISTRAS	REMIGIJUS VILKAITIS


PATVIRTINTA
Lietuvos Respublikos kultūros ministro
2009 m. spalio 23 d. įsakymu Nr. ĮV-567 
(2022 m. spalio 11 d. įsakymo Nr. ĮV-818
redakcija)


PREMIJŲ UŽ ETNINĖS KULTŪROS IR NEMATERIALAUS KULTŪROS PAVELDO PUOSELĖJIMĄ IR SKLEIDIMĄ SKYRIMO NUOSTATAI

 SKYRIUS


. Premijų už etninės kultūros ir nematerialaus kultūros paveldo puoselėjimą ir skleidimą nuostatai (toliau – nuostatai) reglamentuoja premijų dokumentų pateikimo bendruosius reikalavimus ir premijų skyrimo tvarką.
. Lietuvos Respublikos kultūros ministerija steigia tris 46 bazinių socialinių išmokų dydžio premijas už etninės kultūros ir nematerialaus kultūros paveldo puoselėjimą ir skleidimą. 
. Premijų tikslas – įvertinti asmenų nuopelnus etninės kultūros ir nematerialaus kultūros paveldo puoselėjimo ir skleidimo veikloje bei juos paskatinti.
. Premijoms gauti gali būti siūlomi fiziniai asmenys, veikiantys etninės kultūros ir nematerialaus kultūros paveldo srityse.
. Premijos už etninės kultūros ir nematerialaus kultūros paveldo puoselėjimą ir skleidimą skiriamos kasmet gruodžio mėnesį.
. Premijas skiria kultūros ministras Tarybos teikimu. 
. Premijų teikimą organizuoja Kultūros ministerija.

 SKYRIUS


. Informacija apie kvietimą teikti kandidatus premijoms gauti skelbiama kasmet spalio mėnesį Kultūros ministerijos interneto svetainėje www.lrkm.lt. 
. Kandidatus premijoms gauti turi teisę siūlyti fiziniai ir juridiniai asmenys (toliau – pareiškėjai) iki kiekvienų metų lapkričio 15 dienos. 
. Pareiškėjai Kultūros ministerijai pateikia šiuos dokumentus:
. motyvuotą teikimą, kuriame būtų pateikti argumentai, kodėl siūloma apdovanoti kandidatą;
. kandidato gyvenimo ir veiklos aprašymą;
. kito asmens (-ų), išskyrus pareiškėją ar kandidatą, pateiktas rekomendaciją (-as), pagrindžiančią (-ias) kandidato nuopelnus etninės kultūros ir nematerialaus kultūros paveldo puoselėjimo ir skleidimo veikloje;
. vaizdinę, garsinę ar kitą medžiagą, įrodančią kandidato veiklos rezultatus.


 SKYRIUS 


. Kultūros ministerijai pateiktus dokumentus vertina Etninės kultūros ir nematerialaus kultūros paveldo taryba (toliau – Taryba), kuri dirba vadovaudamasi kultūros ministro įsakymu patvirtintais Etninės kultūros ir nematerialaus kultūros paveldo tarybos nuostatais. 
. Jei pateikti dokumentai neatitinka šių nuostatų 9 ir 10 punktų reikalavimų, jie Tarybos posėdyje nesvarstomi. 
. Taryba pateiktus pasiūlymus vertina remdamasi šiais kriterijais:
. kandidato aktyvumas etninės kultūros ir nematerialaus kultūros paveldo puoselėjimo ir skleidimo veikloje;
. pristatytų premijai gauti darbų, veiklų reikšmingumas:
. tradicijų išsaugojimui, tęstinumui ir sklaidai;
. Lietuvos visuomenei ir/ ar konkrečiai bendruomenei;
. nematerialaus kultūros paveldo vertybių, įtrauktų į Nematerialaus kultūros paveldo vertybių sąvadą, išsaugojimui ir sklaidai.
. Taryba turi teisę prašyti pareiškėjų papildomos informacijos apie premijoms pasiūlytus kandidatus ir jų veiklą etninės kultūros ir nematerialaus kultūros paveldo srityse.
. Jei premija skiriama bendraautoriams, premijos dydis paskirstomas po lygiai kiekvienam bendraautoriui.

 SKYRIUS 


. Kandidatai, kuriems nepaskirtos premijos, gali būti pakartotinai teikiami premijoms gauti kitais metais.
. Kita premija tam pačiam asmeniui gali būti skiriama ne anksčiau kaip po 5 metų.
. Premijos gali būti skiriamos nepriklausomai nuo kitų gautų premijų.
. Kartu su premija įteikiamas premijos laureato diplomas.
. Asmens duomenys, gauti Tarybai vykdant savo funkcijas, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais teisės aktais, reglamentuojančiais asmens duomenų apsaugą ir tvarkymą.

